
Prosiect Ymchwil: Astudiaeth achos archwiliadol yn seiliedig ar y Profiad Dewisol Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol.

Thema gyffredin a welir mewn nifer o ysgolion yw’r heriau wrth geisio ennyn diddordeb plant wrth ddysgu Mathemateg a Rhifedd (Putwain et al, 2018). Trwy gwblhau profiad addysgu proffesiynol blwyddyn ddiwethaf, gwelwyd nifer fawr o blant yn cael trafferth gyda gweithgareddau mathemateg a rhifedd gan nad oes unrhyw ddiddordeb ganddyn nhw yn y maes. O ganlyniad i hon, dewiswyd edrych ar ddulliau newydd gall ymarferwyr ychwanegu i'w hymarfer i wella safon y dysgu yn y dyfodol gan ennyn diddordeb. O fewn y Cwricwlwm i Gymru (CiG), gwelwyd pwysigrwydd sgiliau Mathemateg a Rhifedd disgyblion nid yn unig o fewn y maes dysgu a phrofiad, ond hefyd o fewn y Fframwaith Llythrennedd a Rhifedd ar gyfer sgiliau Trawsgwricwlaidd (Llywodraeth Cymru,  2022). Gwelwyd hefyd bwysigrwydd darparu gwersi trawsgwricwlaidd o fewn y Safonau Addysgu Proffesiynol (Llywodraeth Cymru, 2019). Dewiswyd felly i archwilio ymhellach ar sut y gellir defnyddio’r awyr agored i ddysgu Mathemateg a Rhifedd wrth ystyried y cwestiwn ymchwil ‘Beth ydy barn disgyblion a staff o gael gwersi Mathemateg a Rhifedd yn yr awyr agored er mwyn gwella ymglymiad?’.

Wrth gynnal ymchwil mewn ysgol drefol gyda thua 500 o ddisgyblion, treuliwyd amser ar draws nifer o ddosbarthiadau cam gynnydd dau, hynny yw blynyddoedd tri, pedwar, pump a chwech. Roedd yna 22% o ddisgyblion o fewn yr ysgol gydag Anghenion Dysgu Ychwanegol (ADY) sydd ychydig drosodd y cyfartaledd cenedlaethol yn ôl adroddiad Estyn (Estyn, 2018). Gan ddefnyddio dull astudiaeth achos archwiliadol i gasglu mwy o wybodaeth wrth ystyried y cwestiwn ymchwil, cynhaliwyd ystod o gyfweliadau gyda grwpiau o blant dros y blynyddoedd soniwyd, arsylwyd ystod o wersi mathemateg a rhifedd ar draws cam gynnydd dau a danfonwyd holiadur i staff blynyddoedd tri i chwech.

Nid yw addysg yn cael ei gynnal o fewn dosbarth yn unig (Otte et al, 2019) felly rhaid ystyried y ffurfiau gwahanol gall addysg digwydd i sicrhau llwyddiant disgyblion. Gall yr amgylchedd dysgu gwneud y gwahaniaeth rhwng plentyn llawn chwilfrydedd a phlentyn sydd wedi’i thynnu nôl (Llywodraeth Cymru, 2015), felly rhaid addasu’r amgylchedd er mwyn sicrhau eu hymglymiad (Estyn, 2017). Mae hon yn wir am nid yn unig yr ystafell dosbarth, ond hefyd yr ardal allanol gan fod rhaid cael cymysgedd o’r ddau i sicrhau datblygiad llawn disgyblion (White, 2013). Gall defnyddio’r awyr agored wrth ddysgu Mathemateg a Rhifedd ddangos buddiannau wrth ennyn diddordeb plant mwy chwilfrydig (Robertson, 2017) sydd efallai yn methu dysgu wrth eistedd ar bwys desg, yn enwedig os oes ganddynt ADY fel anhwylder diffyg canolbwyntio a gorfywiogrwydd ychwanegol (CMI, 2023) fel y 22% gwelir yn yr ysgol ymchwil. Nid yw hon yn wir am blant gydag ADY yn unig, ond hefyd am blant sydd yn dysgu mewn modd cinesthetig fel gwelwyd ysgol yn Lloegr (Cracoe and Rylstone Primary School, 2024). Diffinnir dysgwyr cinesthetig fel plant sydd yn dysgu’n well trwy fod yn gyfranogwr gweithredol yn y dysgu yn lle eistedd a gwrando’n unig (BAU, 2022). Mae’n hynod o bwysig bod ymarferwyr yn ystyried y disgyblion yma wrth gynllunio gan ddengys ystadegau gall yna fod rhwng 30% i 45% o ddisgyblion sy’n dysgu’n ginesthetig (Dunn a Dunn, 1978; Tranquillo, 2008). Er bod gwaith Dunn a Dunn nawr tua 46 mlwydd oed, defnyddiwyd yr ystadegyn yma i ddangos y cynnydd mewn dysgwyr cinesthetig dros y blynyddoedd. Dengys hon hefyd bod yna mwy nag un ffynhonnell wedi dod o hyd i’r un ystadegyn ac felly mae’r dibynadwyedd yn yr ystadegyn yma wedi cynyddu gan nid oes yna unrhyw duedd (Library Help, 2020).

Fodd bynnag, rhaid bod yn ofalus gyda’r math yma o wersi gan gall arwain at ddiffyg canolbwyntiad (Crandall, 2022). Er hyn, gall cynnal y wers yn yr awyr agored lleihau hon gyda rhai plant gan gynnig amgylchedd newydd i’r dysgu digwydd (Bjorge et al, 2017). Mae’n bwysig i gofio bod pob plentyn yn dysgu ar radd wahanol (Pica, 2023) felly nid oes un dull o addysgu sydd yn gweithio ar gyfer pob plentyn (Anderson, 2020). O ganlyniad, rhaid arbrofi gyda strategaethau gwahanol yn rheolaidd. Cysylltwyd y mathau yma o ddysgu gyda damcaniaeth Dewey, gan mae’n awgrymu bod dealltwriaeth yn cael ei adeiladu drwy brofiadau (Roberts, 2003). Awgryma hefyd bod yna pwyslais enfawr ar yr elfen gymdeithasol o addysg, yn enwedig wrth adeiladu hunanhyder (Williams, 2017). Mae’r pwysigrwydd o ddatblygu hyder yn amlwg ar draws addysg (Collins a Foley, 2008), ond yng Nghymru mae hon wedi’i amlinellu’n amlwg o fewn y CiG. Gwelwyd o fewn y pedwar diben yn y CiG dyle’r plant datblygu i fod yn ‘unigolion iach a hyderus’ (Llywodraeth Cymru, 2020). Dengys ymchwil bod cyfle i ddefnyddio’r awyr agored i addysgu yn gallu datblygu hunanhyder disgyblion ym mhellach (NMF, 2024) trwy gynnig y cyfle i gynnwys gweithgareddau corfforol o fewn y gwersi sy’n helpu i greu perthnasoedd cryf (Ciotto a Fede, 2017).

Wrth edrych yn fanwl ar ddysgu mathemateg a rhifedd yn awyr agored, gwelwyd y cyfle i ddarparu profiadau unigryw yn lle symud y gweithgaredd o un ardal i ardal arall (Beeley, 2013). Mae cynnal gwers mathemateg a rhifedd yn yr awyr agored yn gallu fod yn gyfle arbennig er mwyn rhoi cyfleoedd i’r plant datrys problemau mewn ffurfiau gwahanol ac felly datblygu’u sgiliau meddwl uwch (Waite, 2011) gan hefyd gwella ymglymiad disgyblion (Becker et al, 2018). Er hyn, mae’r risg o golli canolbwyntiad dal yn bodoli wrth roi’r disgyblion mewn amgylchedd newydd iddyn nhw (Waite, 2011). Bydd hi’n o fudd i ystyried y wybodaeth yma wrth ddechrau ar yr ymchwil, gan edrych i weld os mae’r un problemau yn wir o fewn yr ymchwil yma. Fodd bynnag, rhaid edrych ar y wybodaeth sy’n codi o fewn arsylwadau yn lle edrych ar ffeithiau blaenorol yn unig.

Yn anffodus, dengys ymchwil blaenorol gall fod yn anodd i athrawon defnyddio’r awyr agored o fewn gwersi o ganlyniad i ystod o rwystrau, gan gynnwys diffyg offer, diffyg staff (NFER,2020), cyrraedd disgwyliadau’r cwricwlwm a diffyg hyder yr athro (LTL, 2023). Yng Nghymru, gwelir bod y CiG yn rhoi fwy o ryddid i athrawon wrth iddynt gynllunio ar gyfer cynnydd eu disgyblion (Llywodraeth Cymru, 2021) felly dylid manteisio ar y defnydd o’r awyr agored wrth addysgu mathemateg a rhifedd. Yn anffodus, gwelir bod problemau logistaidd dal yn bodoli mewn addysg Cymru (OECD, 2014) ond mae’r Llywodraeth wedi adnabod y rhain er mwyn gwella (Donaldson, 2015). O ran hyder athrawon, gwelir pwysigrwydd gallu rheoli’r amgylchedd dysgu fel rhan allweddol o’r Safonau Addysgu Proffesiynol (Llywodraeth Cymru, 2019), gall cael mentor i ddangos i athrawon pa fath o bethau gallwch wneud yn yr awyr agored helpu wrth ddatblygu hyder a chasglu strategaethau newydd (LTL, 2023).

Fel ymchwilydd unigol, defnyddiwyd dull ymchwil Astudiaeth Achos (AA) gan nid oes angen tîm i gasglu’r ymchwil (Nisbet a Watt, 1984) er gall cymryd fwy o amser (Mcleod, 2024). Diffinnir AA fel dull ymchwil er mwyn casglu gwybodaeth am ffocws manwl (Robert-Holmes, 2018) mewn cyd-destun naturiol, go-iawn (Yin, 2018; Simons, 2009). Gellir defnyddio ystod o ddulliau ymchwil wrth wneud AA er mwyn gasglu ystod o dystiolaeth ansoddol ond hefyd meintiol (Rozsahegyi, 2019). Diffinnir tystiolaeth ansoddol fel data sydd yn casglu profiadau, ymddygiad a syniadau cyfranogwyr (Tenny et al, 2022). Ar y llaw arall, diffinnir tystiolaeth feintiol fel data sy’n gallu cael ei fynegi gan rifau (ABS, 2023). Defnyddiwyd y ddau fath o dystiolaeth a data er mwyn allu derbyn trosolwg holistaidd o fewn yr AA (Thomas, 2011; DWL, 2021). Mewn achos yr ymchwil yma, ni fydd yr ymchwilydd yn cymryd rhan yn yr arsylwadau ond yn eistedd a gwylio’n unig. Penderfynwyd gwneud hyn er mwyn lleihau’r tebygrwydd o duedd, gan fod ymchwil wedi dangos gall arsylwyr yn cyfrannu achosi i duedd ymgodi (Shaughnessy, Zechmeister a Zechmeister, 2008). Yn lle, yr unig gyfranogwyr bydd staff cam gynnydd dau a hefyd y plant. Wrth ddewis dosbarthiadau i arsylwi, roedd rhaid dilyn amserlen yr ysgol o ran ei wersi mathemateg a rhifedd er mwyn sicrhau roedd yr arsylwadau yn berthnasol. Wrth ddewis plant ar gyfer y cyfweliadau, roedd y staff wedi dewis plant gydag ystod o allu ond hefyd rhai oedd yn ddigon hyderus i gael trafodaeth gyda rhywun newydd iddyn nhw.  

Cryfder arall o ddefnyddio AA yw’r ffaith ei fod yn darparu’r cyfle i ymchwilwyr archwilio er mwyn deall damcaniaethau blaenorol (Cohen, Manion a Morrison, 2018) wrth edrych ar y realiti o’r sefyllfa (Nisbet a Watt, 1984), gan wedyn allu adeiladu ar rain gyda’i ymchwil (Layder, 1993). Dymunwyd gwneud hon gyda’r wybodaeth soniwyd yn gynharach am y risgiau wrth ddysgu yn yr awyr agored, gan gymharu’r canfyddiadau casglwyd gyda’r ymchwil blaenorol i allu dod i ganlyniad mwy pendant. Gan wneud yr holl ymchwil yma, mae’n gyfle arbennig i ddatblygu sgiliau ymchwil (Flyvbjerg, 2006) sydd yn rhan o’r Safonau Addysgu Proffesiynol (Llywodraeth Cymru, 2019), gan fydd angen i athrawon parhau i wneud gwaith ymchwil er mwyn gallu dysgu strategaethau newydd, gwirio gwybodaeth a darganfod adnoddau er mwyn gwella safon y dysgu. Un o’r problemau gall codi wrth wneud AA yw’r risg o gasglu gormod o ddata sydd ddim yn berthnasol i’r achos (Crowe et al, 2011). Er mwyn osgoi hon, dilynwyd dulliau ymchwil oedd yn gallu casglu gwybodaeth yn ymwneud gyda’r cwestiwn ymchwil.

Fel soniwyd ar ddechrau’r aseiniad, penderfynwyd defnyddio ystod o ddulliau ymchwil i gwblhau’r AA; gan gynnwys cynnal cyfweliadau, arsylwadau a darparu holiaduron. Defnyddiwyd cyfweliadau gan gall fod y dull mwyaf cyffredin er mwyn casglu tystiolaeth wrth weithio gyda phlant (Einarsdottir, 2007). Er hynny, gall fod yn anoddach na chyfweliadau gydag oedolion (Clark, 2010; Austin, 2016; Ponizovsky-Bergerson et al, 2019), er bod yr un agweddau yn ymddangos fel yr angen am wrando gweithredol (Arksey a Knight, 1999) rhaid cynnwys ystyriaethau ychwanegol (Dayan, 2008; Hatch, 1990). Er mwyn osgoi’r her o gyfweld â phlant ifanc, cyfwelwyd grwpiau ffocws gan gynnwys; pedwar disgyblion o flwyddyn tri, pump disgyblion o flwyddyn pedwar, tri disgybl o flwyddyn pump a pum disgybl o flwyddyn chwech. Er danfonwyd yr un nifer o lythyron caniatâd i bob dosbarth, felly roedd y nifer o ddisgyblion wedi amrywio o ganlyniad i salwch. Efallai i osgoi hyn tro nesaf danfonwyd llythyron i gwbl o blant ychwanegol i gyfweld, os mae nifer y disgyblion o fewn y grŵp yn disgyn.  

Un o’r rhwystrau sy’n ymgodi wrth gynnal cyfweliadau gyda phlant yw’r perthnasoedd sy’n seiliedig ar bŵer (Einarsdottir, 2007; Clark, 2010; Rogers, 2010). Mae plant yn dysgu bod oedolion yn ofyn cwestiynau maent yn gwybod yr ateb i yn barod (Hatch, 1990; Rolfe a Siraj-Blatchford, 2001) ac felly eisiau rhoi’r ‘ateb cywir’ iddyn nhw am ganmoliaeth (Hatch, 1990; Einardottir, 2007). Er mwyn osgoi hyn, dechreuwyd pob cyfweliad gan esbonio nid oedd ateb cywir i’r cwestiynau gan fod yr ymchwil yn casglu barnau personol. Er mwyn annog trafodaeth, cynnaliwyd cyfweliadau lled-strwythuredig sydd yn rhoi’r cyfle i’r ymchwilydd adeiladu ar beth mae’r cyfranogwyr yn dweud i bwyso mewn i unrhyw themâu sy’n codi (Thomas, 2017). Cynlluniwyd ystod o gwestiynau agored a chaeedig cyffredinol i’r disgyblion er mwyn sicrhau bod data yn cael eu casglu gan hefyd rhoi’r rhyddid am syniadau newydd godi. Gall y broblem o ymddwyn fel athro hefyd codi wrth gynnal cyfweliadau gyda phlant (Ailwood, 2011). Gan adael i’r plant mwynhau’r drafodaeth a rhannu eu profiadau heb yr ymchwilydd yn torri ar draws fel gwelir yn Atodiad L, Ll, M a N, roedd y disgyblion yn fwy cyffyrddus wrth drafod gyda’i gilydd. Cynhaliwyd y cyfweliadau mewn ardal yng nghefn adran cam gynnydd dau'r ysgol. Nid oedd yna waliau neu ddrws felly nid oedd unrhyw deimladau o bryder wrth fynd i’r amgylchedd am drafodaeth. Ar y llaw arall, o ganlyniad i ddiffyg neilltuaeth roedd yna bach o sŵn wrth gyfweld ond gan roedd digon o amser nid oedd y sŵn wedi cael llawer o effaith ar y canlyniadau. Er hyn, rhaid bod yn ofalus wrth gymryd disgyblion mae o’u wersi ar gyfer ymchwil (Alderson a Morrow, 2011) felly cynhaliwyd yr ymchwil pan roedd y disgyblion yn ymarfer ar gyfer y Sioe Nadolig felly nid oedd unrhyw ymyraethau ar addysg.

Darparwyd holiaduron i staff cam gynnydd dau ar-lein i leihau’r maint o bapur defnyddiwyd yn yr ymchwil, ond gall hon dod gyda chyfyngiadau ychwanegol (James a Busher, 2007). I’r cyfranogwyr gall tuedd codi (Andrade, 2020), yn yr achos yma gall yr athrawon eisiau amddiffyn yr ysgol a’r ffordd y maent yn addysgu. Wrth gynllunio holiadur, rhaid sicrhau bod y cwestiynau yn glir ac yn ddealladwy (Arksey a Knight, 1999). Cynlluniwyd ystod o gwestiynau, gan gynnwys cwestiynau caeedig, agored, ticio’r blychau, graddio fel y gwelir yn Atodiad O. Mae defnyddio holiaduron ar-lein hefyd yn gallu bod ffordd o arbed amser i ymchwilydd, gan nid oes angen chwilio am bob cyfranogwr yn unigol wrth ddanfon linc (Wright, 2017) felly dyma sut anwybyddwyd y risg o wastraffu amser (Mcleod, 2024) gall dod gydag AA fel soniwyd yn flaenorol. Anfantais gall dod gyda holiaduron yw’r ffaith gall y cyfranwyr gadael yr holiadur yn anghyflawn, hefyd does dim ffordd i sicrhau bydd pawb yn ymateb (Llywodraeth Cymru, 2015). I geisio osgoi hyn, cynlluniwyd holiadur oedd yn gallu cael ei gwblhau yn gyflym i annog cyfranwyr i gymryd rhan.

Y dull ymchwil olaf defnyddiwyd oedd arsylwadau. Gan ddefnyddio arsylwadau, gellir profi’r damcaniaethau a gwybodaeth casglwyd mewn modd naturiol i gasglu trosolwg go-iawn (Llywodraeth Cymru, 2015). I sicrhau strwythur, defnyddiwyd y Raddfa Leuven (GL)  i gasglu gwybodaeth berthnasol i’r AA. Mae’r GL yn adnodd anhygoel er mwyn i ymchwilydd datblygu eu sgiliau arsylwi (Woods, 2016), gan ellir rhoi ffocws penodol i’r arsylwad. Defnyddiwyd y GL er mwyn arsylwi lefelau ymglymiad y disgyblion o fewn eu gwersi mathemateg a rhifedd. Dewiswyd tri phlentyn ar hap ar gyfer pob arsylwad felly nid oedd y dewis wedi’i seilio ar allu’r disgyblion, sydd yn gallu bod yn anfantais. Gan roedd rhaid dilyn amserlen yr ysgol, arsylwyd yr un dosbarth mwy nag eraill. Efallai bydd hon hefyd yn cael effaith ar y canlyniadau gan nid oedd digon o gymysg ar draws oedran ac felly gallu'r disgyblion. Arsylwyd ystod o wersi mathemateg a rhifedd o fewn dosbarth ac yn yr awyr agored er mwyn allu cymharu ymglymiad y disgyblion ar draws y ddau. Dewiswyd yr un disgyblion ar gyfer pob dosbarth i sicrhau cysondeb yn y canlyniadau gan fydd y disgyblion yn dangos yr un arwyddion.  

Fel gwelir o Atodiad B mae yna bump lefel i’r GL, yn amrywio o ymglymiad ‘hynod o isel’ sef lefel un lan at ymglymiad ‘uchel iawn’ sef lefel pump. Os nid yw’r plant yn cyrraedd lefelau pedwar a phump, mae’n tebygol ni fydd y plant yn datblygu i’w potensial llawn (Allen a Gordon, 2017). Gellir meddwl am ymglymiad fel tystiolaeth am wers o safon uchel, gan ei fod yn ymglymu’r plant (Woods, 2016). Heb yr arwyddion a’r ymglymiad uchel yma, gellir gwybod bod rhaid newid elfennau o’r wers. Wrth i ddisgyblion cyrraedd lefelau uwch y GL, maent yn datblygu eu sgiliau creadigrwydd a sgiliau datrys problemau (Brodie, 2014) sydd yn elfen hynod o bwysig o fewn mathemateg a rhifedd. Er hyn, nid yw’r raddfa yma yn effeithiol ar gyfer pob dosbarth, gan nid yw’n gywir ar gyfer plant gydag ADY (Learning Journal, 2021) gan gall yr arwyddion amrywio. Gan nad oedd unrhyw wybodaeth o ran gallu’r disgyblion wedi cael ei gymryd mewn i ystyriaeth, nid oes ffordd o wybod os mae’r canlyniadau yn hollol wir felly rhaid bod yn ofalus wrth ddadansoddi'r data.

Wrth fynd ati i ddadansoddi’r data, creuwyd allwedd i ddangos themâu cyffredin ar draws yr arsylwadau a’r cyfweliadau (gwelir Atodiad C a J). Gan wneud hyn, gall y data cael ei chodio i weld canlyniadau'r data ansoddol yn glir (HSS, 2023). Fel soniwyd yn flaenorol, nid oedd modd i arsylwi'r un nifer o wersi mathemateg a rhifedd ym mhob dosbarth felly o fewn yr ystafell dosbarth arsylwyd un wers blwyddyn tri, un wers blwyddyn pedwar, un wers drawsgwricwlaidd blwyddyn pedwar, dwy wers blwyddyn pump ac un wers blwyddyn chwech. Yn yr awyr agored, arsylwyd un wers blwyddyn pedwar, un wers blwyddyn pump ac un wers blwyddyn chwech. Gan nad oedd nifer y gwersi yn gyfartal, ni fydd y canlyniadau yn gadarn ac felly’n colli dibynadwyedd (Brown, 2023). Pe bawn yr ymchwil yn cael ei wneud eto, bydd rhaid sicrhau bod yr un nifer o wersi yn cael eu harsylwi i sicrhau’r cysondeb yma. Ar adeg yr ymchwil, roedd hyn yn anodd gan roedd yna lawer o ymarfer ar gyfer y sioe Nadolig. Gan ddim ond un ymateb derbyniwyd o’r holiaduron, defnyddiwyd ystod o sgrin luniau i ddangos pob ymateb (gwelir Atodiad Ph). Defnyddiwyd hefyd cwpl o raffiau pob oeddynt yn addas,

Cyn dechrau unrhyw ymchwil, llenwyd ffurflen foeseg (gwelir Atodiad A) darparwyd gan Brifysgol Cymru y Drindod Dewi Sant (PCYDDS) i ddiogelu’r ymchwilydd a’r cyfranogwyr fel sonnir ym mholisi PCYDDS (2022). Dilynwyd canllawiau’r ‘British Educational Research Association’ (BERA) i sicrhau arfer hollol foesegol (BERA, 2018) a hefyd y Cod Ymddygiad ac Ymarfer Proffesiynol darparwyd gan Gyngor y Gweithlu Addysg (CGA) er mwyn sicrhau proffesiynoldeb trwy gydol yr ymchwil (CGA, 2022). Prif bryder o’r ymchwil oedd bod y cyfranogwyr yn ddigon cyffyrddus wrth gymryd rhan (Miller et al, 2012; BERA, 2018). Rhaid hefyd cofio am agweddau ymchwil yr athrofa sef: ‘i fod yn sgeptigol ac yn ymwybodol o yrwyr gwleidyddol, economaidd a chymdeithasol ar gyfer ‘tystiolaeth’, i fod yn foesegol a defnyddio egwyddorion moesegol ymchwil, i fod yn ymchwilydd crefftus gan ddeall dulliau ansoddol a meintiol a defnyddio sgiliau darllen beirniadol ac i fod yn rhan o broffesiwn ymholgar gan gyfrannu’n rhagweithiol at ystod o gynulleidfaoedd’ (Hughes, 2023). Cyflwynwyd yr elfen o fod yn foesegol yn agweddau ymchwil Yr Athrofa (Hughes, 2023), trwy ddilyn yr holl bolisiau a gweithdrefnau yma yn reolaidd. 

Cyn dechrau’r cyfweliadau, danfonwyd ffurflen ganiatâd (gwelir Atodiad P) i rieni/gofalwyr y disgyblion oedd wedi cael eu dewis. Wrth i’r ffurflenni cael eu casglu, cadwyd y rhain yn ddiogel mewn ffeil nad oedd gan neb arall fynediad i. Ar ôl casglu’r ffurflenni mewn a chynnal yr ymchwil, danfonwyd copi o’r canlyniadau i’r rhieni/gofalwyr oedd eisiau hon ac wedyn dinistrio nhw er mwyn sicrhau anhysbysrwydd a chyfrinachedd. Wrth gynnal cyfweliadau, cafwyd cydsyniad y disgyblion (Coe et al, 2017), gan atgoffa nhw ni fydd unrhyw un yn gwybod eu henwau a bod ganddyn nhw’r hawl i dynnu allan o’r ymchwil ar unrhyw bryd, heb unrhyw fath o gosb (Nolen a Vander Putten, 2007; Denscombe, 2017). Rhoddwyd cerdyn coch a cherdyn gwyrdd i’r disgyblion defnyddio os roeddynt eisiau tynnu allan o’r cyfweliad heb angen dweud ar lafar o flaen y grŵp. Gofynnwyd hefyd wrthyn nhw os maent yn ddigon hapus i’r atebion cael eu cynnwys yn y gwaith ymchwil. Recordiwyd y cyfweliadau ar ap ‘Voice Memos’ sydd yn cadw popeth yn gyfrinachol i’r ymchwilydd. Ar ôl ysgrifennu’r trawsgrifiadau, cafodd y recordiadau eu dileu, eto i sicrhau cyfrinachedd.

Gan roedd yr holiaduron ar-lein, nid oedd angen dileu unrhyw enwau gan fod yr ymatebion yn hollol anhysbys yn barod. Cafodd yr ymatebion i’w uwchlwytho i’r gwefan, felly dim ond yr ymchwilydd sy’n cael mynediad i’r wybodaeth yma. Dywedwyd ar ddechrau'r holiadur bod ganddyn nhw fel cyfranogwyr yr hawl i dynnu allan ar unrhyw adeg a gofynnwyd ar ddiwedd os maent yn ddigon hapus i’w hatebion cael eu cynnwys yn yr ymchwil. O fewn yr achos yma, mae’r ymchwilydd yn un sydd yn fwy allanol gan edrychwyd ar farnau disgyblion a staff fel rhywun sydd eisiau ymuno â’r maes. Am y rheswm yma, nid oes ateb neu farn bendant gan yr ymchwilydd ac felly nid oes tuedd (Holmes, 2020). Er hyn, roedd rhaid bod yn ofalus gan roedd yr ymchwilydd yn hŷn na’r plant efallai roeddynt yn feddwl ei bod hi’n athrawes. Gall hon wedi achosi newid mewn atebion y disgyblion wrth i’r ymchwilydd gofyn am yr ysgol.

Gwelwyd o ddata’r cyfweliadau (gwelir Atodiad L, Ll, M a N) bod y mwyafrif o’r cyfranogwyr yn hoff iawn o fathemateg yn gyffredinol er gall bod yn anodd, maent yn hoffi’r her. Wrth gynnal y cyfweliadau, roedd y grŵp blwyddyn pump yn ymddwyn fel eu bod nhw’n gwybod y cwestiynau cyn iddynt gael eu gofyn. Gall hon fod oherwydd maent wedi gweld y llythyr felly rhaid bod yn ofalus nid oeddynt eisiau rhoi’r ‘ateb cywir’ fel awgryma Hatch (1990) ac Einardottir (2007) wrth ystyried dibynadwyedd y data yma. Ar draws y cyfweliadau, gwelwyd bod pob dosbarth yn gwneud gwers yn yr awyr agored o leiaf unwaith yr wythnos, er nid oedd y gwersi yma pob tro yn fathemateg a rhifedd. Wrth drafod, rhannodd y disgyblion ystod o syniadau er mwyn gwella’r ddarpariaeth. I flwyddyn tri, roedd eisiau gwneud mwy o wersi yn yr awyr agored, ond meysydd gwahanol i’r celfyddydau mynegiannol (gwelir Atodiad L). Teimlodd blwyddyn pedwar fel bod y gweithgaredd sydd wedi’i chynllunio’n “rhy blentynnaidd” ac eisiau mwy o her (gwelir Atodiad Ll). Roedd pob aelod o’r trydydd cyfweliad sef blwyddyn pump gyda rhywbeth gwahanol i gynnig, gan gynnwys; dewis y grwpiau, gwneud mwy o ddefnydd o’r cae a hefyd mwy o redeg o fewn y gwersi (gwelir Atodiad M). Nid oedd gan unrhyw un o flwyddyn chwe awgrymiad.

Er mwyn dadansoddi’r data casglwyd o’r arsylwadau, rhaid rhannu nhw fesul blwyddyn. Gan edrych ar yr unig wers gwelwyd o flwyddyn tri sef o fewn y dosbarth, gwelwyd er roedd cwpl o ddisgyblion wedi profi ystod o wrthdyniadau, llwyddodd pob un yn y dasg (gwelir Atodiad D). Y gwrthdyniad mwyaf i’r disgyblion oedd yr amgylchedd, yn enwedig disgyblion eraill. Nid oes modd i gymharu’r wers yma gydag un yr awyr agored gan nid oedd yna gyfle i arsylwi hon. Arsylwyd dwy wers blwyddyn pedwar o fewn y dosbarth er roedd un yn drawsgwricwlaidd, roedd yna dal elfen amlwg o rifedd. O fewn y wers yma, roedd y disgyblion wedi gwrando’n dda ar y cyfan (gwelir Atodiad E). Gwelwyd llwyddiant pob un o’r disgyblion er oedd angen bach o gymorth arnyn nhw. Amharodd plentyn un ar y wers, gan siarad ar draws yr athro. Profa'r disgyblion mwy o wrthdyniadau na’r disgyblion blwyddyn tri o fewn y wers mathemateg pur arsylwyd, yn enwedig wrth iddynt ddefnyddio byrddau gwyn (gwelir atodiad Dd). Eto, siarada plentyn un ar draws y wers ac felly roedd angen cymorth. Wrth iddynt fynd mas i’r awyr agored, gwelwyd mwy o hyder mewn disgybl un a thri (gwelir Atodiad Ng). Gwelwyd bod y tywydd wedi profi i fod yn wrthdyniad, wrth i’r disgyblion trio i dwymo i fyny yn y tywydd oer. Er gall hon profi i fod yn rhwystr, awgryma ymchwil nid oes ots gan y disgyblion o’r tywydd (LTL, 2022). Wrth edrych ar y disgyblion yma, mae’n amlwg nid yw’r wybodaeth yma yn wir ar gyfer pob plentyn ac felly ailadroddwyd y ffaith does dim un strategaeth sydd yn gweithio ar gyfer pob disgybl (Anderson, 2020).

O fewn y dosbarth, roedd blwyddyn pump wedi gwrando’n arbennig o dda ar y wers er roedd yna bach o wrthdyniad gan rai (gwelir Atodiad Ff). Er eisteddwyd yr ymchwilydd yng nghefn yr ystafell dosbarth i sicrhau nid oedd unrhyw wrthdyniad yn cael ei achosi, roedd plentyn un dal wedi troi o gwmpas i edrych. Er hyn, llwyddodd pob disgybl yn y dasg er oedd angen bach o gymorth arnyn nhw gan roedd y dasg yn un heriol ar thema newydd iddyn nhw. Wrth i’r dosbarth yma mynd mas i’r awyr agored, diflannodd unrhyw wrthdyniadau i’r tri disgybl yma (gwelir Atodiad H). Llwyddodd i bob un cwblhau’r dasg yn hyderus, gan gydweithio gydag eraill am gymorth pan roedd angen. Wrth arsylwi blwyddyn chwech, dechreuodd yr athrawes o fewn y dosbarth, gan wedyn symud y wers i’r awyr agored. O fewn y dosbarth, roedd yna bach o ddiffyg canolbwyntiad gan y disgyblion ond newidiodd hon yn syth pan sonia’r athrawes am fynd mas i’r awyr agored am weithgaredd. Wrth iddynt symud mas, cynyddodd hyder y disgyblion yn syth (gwelir Atodiad I). Wrth i’r wers parhau, dechreuodd cwpl o’r disgyblion chwarae gêm o ‘tag’ yn lle cyflwyno’r gwaith. Er hyn, llwyddodd y disgyblion eraill i ganolbwyntio yn y dasg ar gyfer gweddill y wers.

Wrth edrych ar yr unig ymateb derbyniwyd, gwelwyd er gall disgyblion dangos lefelau o ymglymiad uchel mae yna broblemau yn codi yn dibynnu ar sefyllfa'r ysgol. Er ei fod yn hawdd cynnwys yr awyr agored o fewn y gwersi, gall diffyg offer a staff profi i fod yn rhwystr (gwelir Atodiad Ph) fel soniwyd Donaldson (2015).

Gan edrych ar yr holl ymchwil, penderfynwyd bod y dull ymchwil o gyfweliadau wedi bod y mwyaf llwyddiannus ac wedi cynhyrchu’r data mwyaf dibynadwy o fewn yr AA yma. Er roedd yna dal cyfyngiadau i’r dull gan gynnwys y meintiau sampl gwahanol ar gyfer pob blwyddyn, roedd y disgyblion dal wedi llwyddo i drafod y pwnc a chynhyrchu data addas i’r AA. Wrth adfyfyrio ar yr AA yma, defnyddiwyd model arfer adfyfyriol Kolb sydd yn dangos y ‘Cylch Dysgu’. Pwyslais y model yma yw dadansoddi a chynhyrchu casgliadau ar sail profiad; yn gyntaf mae rhaid cael profiad, rhaid wedyn meddwl am y profiad, beth gafodd ei ddysgu a sut bydd yr hyn sydd wedi’i ddysgu yn cael ei rhoi mewn i ymarfer (University of Hull, 2021). Gan feddwl ar y profiad yma, dysgwyd ym mhellach am sut mae pob plentyn yn unigryw yn y ffordd maent yn dysgu fel cafodd ei awgrymu gan Anderson (2020). Gwelwyd sut gall problemau logistaidd chwarae rôl allweddol wrth atal rhywbeth mor syml â’r defnydd o’r awyr agored. Yn symud ymlaen, mabwysiadwyd y ddealltwriaeth bod angen arbrofi gydag ystod o strategaethau nid yn unig gyda phob plentyn fel unigolyn, ond hefyd gyda phob ysgol fel cyfan. Efallai bydd y defnydd o’r awyr agored yn gweithio’n arbennig mewn ysgol llawn staff ac adnoddau ond rhaid meddwl am ffordd arall i’w wneud hon heb yr offer yma. Wrth fynd ymlaen fel ymchwilydd, bwriadwyd gweithio fwy gydag ysgolion cyn dechrau unrhyw ymchwil i allu sicrhau amserlen sydd yn bodloni gweld yr un nifer o wersi. Er hynny, bwriadwyd i wneud mwy o ddefnydd o’r awyr agored o fewn gwersi ar y profiad addysgu proffesiynol olaf. Hyd yn oed os nid yw’n llwyddiant, rhaid arbrofi gan fod tua 88% o ddisgyblion yn aros yn y setiau isel (Boaler, 2015). Mae’r ystadegyn yma yn dangos yn glir pam bod rhaid ennyn diddordeb y disgyblion mewn mathemateg pan maent yn oedran ifanc.

